Hver tredje ansatte i Entra er sjef

Nesten hver tredje ansatte i det statlige eiendomsselskapet Entra er sjef. Dette viser at selskapet bør privatiseres, mener Høyre.

TETT I TOPPEN: Rune Olsø er nyansatt som administrerende direktør i Entra, ikke uten motbør. Med seg på laget har han et stort antall sjefer av ulike slag. Vis mer byoutline ENTRA.NO

Publisert: Publisert: 10. oktober 2012 07:01

Entra har 163 ansatte. 51 av dem har en lederstilling, som for eksempel kvalitetssjef, miljøsjef, forvaltningssjef, regnskapssjef, finanssjef, finansdirektør, investeringssjef, prosjektsjef, senior prosjektsjef, prosjektdirektør, teknisk direktør, innkjøpsdirektør, kommunikasjonssjef og kommunikasjonsdirektør.

– Det viser at det er en god idé å privatisere Entra, slik Stortinget har vedtatt. Da vil du få en helt annen og mer trimmet organisasjon, sier nestleder i næringskomiteen på Stortinget, Svein Flåtten (H), til Aftenposten.

Entra forvalter 21 milliarder kroner i statlige eiendommer. Selskapet ble etablert 1. juli 2000 da en del av Statsbyggs eiendommer ble konkurranseutsatt. Entra eies av staten ved Næringsdepartementet.

Eiendomsselskapet har havnet i medienes søkelys etter at Rune Olsø ble ansatt som ny administrerende direktør, til tross for sterke protester fra et mindretall i styret.



Tirsdag ble Bård Vegar Solhjell utnevnt som settestatsråd i saken i næringsminister Trond Giskes sted, siden sistnevnte er venn av Olsø og har erklært seg inhabil.



Samtidig gikk Entras styreleder Siri Halten hardt ut mot alle lekkasjene fra styrets indre liv i et åpent brev.

LES OGSÅ:



Krever fem svar fra Giske

Jens avviser Entra-kritikk:- Det er nå situasjonen har oppstått

Høyre om Entra-saken: - Må skifte ut styret

- Kan virke som at noe er prekært

Entras styreleder hardt ut mot lekkasjer

Solhjell går inn for Giske i Entra-saken

Olsø forsøkt ansatt i Entra allerede i mai

Olsø til E24: Ønsker lavere lønn enn forgjengeren

Høyre-Sanner om Entra-styret: - En partiansettelse med milliongevinst

